FI Euroopan unionin virallinen lehti C 108/2

Ilmoitus henkilöille, joihin sovelletaan rajoittavia toimenpiteitä, joista säädetään Norsunluurannikkoon kohdistuvista rajoittavista toimenpiteistä annetuissa neuvoston päätöksessä 2010/656/YUTP, sellaisena kuin se on muutettuna neuvoston päätöksellä 2011/221/YUTP, ja neuvoston asetuksessa (EY) N:o 560/2005, sellaisena kuin se on muutettuna neuvoston asetuksella (EU) N:o 330/2011

2011/C 108/02

EUROOPAN UNIONIN NEUVOSTO

Seuraava ilmoitus annetaan tiedoksi henkilöille, jotka mainitaan Norsunluurannikkoon kohdistuvista rajoittavista toimenpiteistä annetun neuvoston päätöksen 2010/656/YUTP muuttamisesta annetun neuvoston päätöksen 2011/221/YUTP (1) liitteessä I sekä samasta asiasta annetun neuvoston asetuksen (EU) N:o 330/2011 (2) liitteessä I.

Yhdistyneiden kansakuntien turvallisuusneuvosto päätti, että YK:n turvallisuusneuvoston päätöslauselman 1975 (2011) liitteessä I lueteltuihin henkilöihin sovelletaan YK:n turvallisuusneuvoston päätöslauselman 1572 (2004) 9–11 kohdassa määrättyjä rahoitusta ja matkustamista koskevia toimenpiteitä.

Asianomaiset henkilöt voivat toimittaa milloin tahansa YK:n turvallisuusneuvoston päätöslauselman 1572 (2004) 14 kohdan nojalla perustetulle YK:n komitealle pyynnön siitä, että päätöstä sisällyttää heidät YK:n luetteloon harkittaisiin uudelleen. Pyynnön tueksi on liitettävä asianmukaiset asiakirjat. Tällaiset pyynnöt on lähetettävä seuraavaan osoitteeseen:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Lisätietoja: http://www.un.org/sc/committees/751/comguide.shtml

YK:n päätöksen johdosta Euroopan unionin neuvosto on päättänyt, että edellä mainitussa YK:n turvallisuusneuvoston päätöslauselman 1975 (2011) liitteessä mainitut henkilöt olisi sisällytettävä luetteloon henkilöistä ja yhteisöistä, joihin sovelletaan neuvoston päätöksessä 2010/656/YUTP ja neuvoston asetuksessa (EY) N:o 560/2005 säädettyjä rajoittavia toimenpiteitä. Asianomaisten henkilöiden nimeämisen perusteet esitetään neuvoston päätöksen 2011/221/YUPP liitteessä I sekä neuvoston asetuksen (EU) N:o 330/2011 liitteessä I.

Asianomaisia henkilöitä pyydetään kiinnittämään huomiota siihen, että he voivat tehdä hakemuksen asetuksen (EY) N:o 560/2005 liitteessä II mainituilla verkkosivuilla ilmoitetuille asianomais(t)en jäsenvaltio(ide)n toimivaltaisille viranomaisille saadakseen luvan käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 3 artikla).

Asianomaiset henkilöt voivat toimittaa neuvostolle pyynnön, että päätöstä sisällyttää heidät edellä mainittuun luetteloon harkittaisiin uudelleen. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Euroopan unionin neuvosto Pääsihteeristö TEFS Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Asianomaisia henkilöitä pyydetään kiinnittämään huomiota myös siihen, että neuvoston päätöksen voi riitauttaa unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 93, 7.4.2011, s. 20.

(2) EUVL L 93, 7.4.2011, s. 10.